Source: https://new.profivzdelavanie.sk/vzdelavanie/schavalene-novely-zakona-o-dani-z-prijmov-od-1-12-2019-a-1-1-2020-informacie-k-novele-dph-2020.htm
Timestamp: 2020-07-13 20:46:05+00:00

Document:
Nepremeškajte príležitosť zareagovať včas na rozsiahle zmeny v daňových pravidlách a získajte komplexný prehľad zmien v daňových zákonoch.
Národná rada schválila viaceré významné zmeny v oblasti zákona o dani z príjmov, ktoré nadobúdajú účinnosť už 1. decembra 2019; časť zmien platí od roku 2020 – 2021 – 2022. Schválené boli aj viaceré novely zákona o DPH platné od 1.1.2020.
Pripravili sme pre vás seminár zameraný na výklad schválených zmien v oblasti dani z príjmov pre fyzické, ako aj právnické osoby a zároveň aj vysvetlenie avizovaných zmien v zákone o DPH.
Získajte včas spoľahlivý prehľad o dôležitých zmenách v daňových zákonoch, ktorý vám uľahčí pripraviť sa na nové pravidlá v praxi.
Seminárom vás prevedie odborníčka na daňovú problematiku Ing. Soňa Ugróczy.
Rámcový obsah školenia predstavuje rešerš pripravovaných zmien daňových zákonov:
Schválené zmeny týkajúce sa fyzických osôb (FO), ako aj právnických osôb (PO)
ruší sa opakované predkladanie dokladov na priznanie daňového bonusu, ak sú splnené podmienky od 1.12.2019
zavedenie nového pojmu „daňovník nespolupracujúceho štátu“
rozšírenie pojmu vklad aj na príplatok do rezervného fondu, nedeliteľného fondu družstva a emisného ážia, úpravy v zdanení pri znížení ZI a výplate podielu na zisku
doplnenie príjmov plynúcich zo zdrojov na území SR (§ 16) o príjem z prerozdelenia, účet 413 – uplatní sa zrážková daň; príjem sa zníži o hodnotu splateného príspevku na účet 413
doplnenie príjmov do zdrojov z územia SR aj o príjem z vyplatenia oceňovacích rozdielov z precenenia pri zlúčení (416)
zmeny pre uplatnenie zmarenej investície pri dlhodobom finančnom majetku – § 17 ods. 3 písm. g) ZDP
zavedenie obsahovej náplne oznámenia pri korešpondujúcej úprave základu dane – § 17 ods. 6
veľká zmena pravidiel na položky podmienené zaplatením – § 17 ods. 19 (vypustenie podmienky, ak vstupujú takéto položky do obstarávacej ceny; vypúšťa sa podmienka zaplatenia na strane výnosov, napr. marketingové štúdie, prieskum trhu; náklady na sprostredkovanie bez limitácie 20 % z hodnoty sprostredkovaného obchodu; doplnenie ďalších služieb, a to vedenie firiem, poradenské služby v oblasti podnikania a riadenia; zmena pravidiel na normy a certifikáty, zmluvné pokuty, úroky z omeškania, paušálne náhrady, odstupné s podmienkou zaplatenia)
zmluvné pokuty, úroky z omeškania, paušálne náhrady, poplatky z omeškania a iné opäť ako daňový výdavok u dlžníka
zmeny v majetku na základe zmluvy o výpožičke – režim ako prenajatý majetok s podmienkou prerušenia odpisov u vlastníka
spresnenie pravidiel oddanenia trojročných záväzkov (úhrada zmenkou, nahradenie novým záväzkom – § 17 ods. 32)
implementácia smernice o hybridných nesúladoch –- § 17i
zmena pravidiel na tvorbu opravných položiek k pohľadávkam voči dlžníkovi v konkurze alebo reštrukturalizácii – § 20 ods. 10
čiastočné uvoľnenie podmienky premlčania pri pohľadávkach – stačí 1 deň nepremlčania – § 20 ods. 3
úprava zahrnovania pohľadávok do daňových výdavkov pri ich postúpení alebo odpísaní (§ 17 ods. 28, § 17a ods. 7, § 17b ods. 6 a § 17e ods. 14 ZDP)
rozšírenie okruhu subjektov, ktorým je možné bezodplatne darovať potraviny z dôvodu uplynutia doby trvanlivosti – daňová likvidácia – § 21 ods. 2 písm. m)
zavedenie novej odpisovej skupiny 0 – 2 roky odpisovania pre elektromobily
POZOR, pravidlá na odpočet daňovej straty počas najviac 5 bezprostredne po sebe nasledujúcich zdaňovacích období (aj nerovnomerne) s limitom 50 % na základ dane – § 30 ods. 1
odpočet daňovej straty aj pri zmene právnej formy
zmena limitov na superodpočet nákladov na výskum a vývoj – dvojnásobok § 30c
zvýšenie hranice pre povinnosť platenia preddavkov pre fyzické aj právnické osoby – § 34
zmeny týkajúce sa peňažných a nepeňažných plnení medzi držiteľom a poskytovateľom zdravotnej starostlivosti – § 43
zmeny v zaokrúhľovaní pre všetky prepočty v zákone o dani z príjmov – § 47
oslobodenie licenčných poplatkov a úrokov s podmienkou 24 mesiacov, podiel na ZI bude možné uplatniť dodatočne
oslobodenie príjmu z predaja akcií v jednoduchej spoločnosti na akcie – § 13c
rozšírenie prijímateľov podielu zaplatenej dane o o register mimovládnych neziskových organizácií – § 50
2021:nová kategória mikrodaňovníka (pre fyzické aj právnické osoby) – zvýhodnené odpisovanie majetku, výhodnejšie pravidlo pre tvorbu opravných položiek k nepremlčaným pohľadávkam, výhodnejšie pravidlo na odpočet daňovej straty a iné výhody
iné zmeny vrátane prechodných ustanovení zákona o dani z príjmov
Schválené zmeny pre fyzické osoby (FO):
brutácia nepeňažného príjmu sa presúva z prílohy č.6 priamo do zákona
nové typy oslobodenia od dane z príjmu zo závislej činnosti tzv. nepeňažné benefity – od roku 2020 : vzdelávanie zamestnanca; lekárska preventívna prehliadka (povinná aj nepovinná, platená zo SF); zvýšenie príspevku na ubytovanie, od roku 2021 : doprava do zamestnania do 60 eur mesačne; od roku 2022 : príspevok napr. na firemné večierky, teambuilding a iné benefity najviac do výšky 500 eur
úprava oslobodenia príjmov z predaja cenných papierov prijatých na regulovaný trh (obdobný regulovaný trh) – § 9 ods. 1 písm. k)
zmena v oslobodení od dane pri príjmoch prijatých ako náhrady škôd, náhrady nemajetkovej ujmy, plnení poskytovaných na odstránenie alebo zmiernenie následkov mimoriadnej udalosti alebo plnenia z poistenia majetku a plnenia z poistenia zodpovednosti za škodu – § 9 ods. 2 písm. i)
zrušenie nezdaniteľnej časti týkajúcej sa dobrovoľných príspevkov do II. piliera dôchodkového sporenia – § 11 ods. 8 a 9
úprava základu daňovníka s príjmami podľa § 6 ZDP pri vklade pohľadávky do obchodnej spoločnosti alebo družstva
zmena okruhu príjmov, z ktorých sa platia preddavky na daň z príjmov fyzických osôb, zmena výšky hranice pre povinnosť platenia preddavkov na daň § 35
Ďalšie samostatné novely zákona o dani z príjmov od 1. 1. 2020
zníženie sadzby dane z príjmov na 15 % pre vybraných daňovníkov – fyzických aj právnických osôb
úprava súm nezdaniteľných častí základu dane z príjmov fyzických osôb
zavedenie nového príspevku na športovú činnosť dieťaťa (najviac 275 eur)
Informácia k novele zákona o DPH od 1. 1. 2020
zavedenie zníženej sadzby DPH 10 % na noviny, časopisy, periodiká
zavedenie zníženej sadzby DPH 10 % na základné potraviny (napr. jogurt, kyslé mlieko, syr a tvaroh, med, vybrané druhy zeleniny a ovocia, chlieb a rôzne pekárenské výrobky, ovocné šťavy a iné)
zavedenie zmeny v definícii zákonnej registrácie pre účely § 4 ods. 4 – oslobodený predaj bytu, apartmánu alebo nebytového priestoru nebude zakladať registráciu
nové pravidlá pre režim konsignačných skladov tzv. call of stock (splnenie nových podmienok, zmeny vo vykazovaní v daňovom priznaní a v súhrnnom výkaze, úprava pravidiel na deň vzniku daňovej povinnosti pri výbere tovaru zo skladu, nové pravidlá na vedenie záznamov a iné zmeny) – nový § 8a a § 11a
zavádza sa fikcia dodania tovaru pri premiestnení tovaru do skladu v inom členskom štáte, ak nebol dodaný do 12. mesiacov po jeho naskladnení! – riziká registrácie v štátoch EÚ
zavádza sa fikcia dodania tovaru pri strate tovaru, jeho zničení alebo krádeži tovaru v konsignačnom sklade
zavádza sa zmena pravidiel na priradenie prepravy pri reťazovom obchode v rámci EÚ (tzv. dve dodania tovaru a jedna preprava) – nový § 13a
pri bezodplatnom dodaní tovaru do 1700 eur (drobný hmotný dolimitný majetok) sa zavádza fikcia 4-ročného rovnomerného odpisovania pre účely určenia základu dane
spresnenie definície ubytovacích služieb –- § 38 ods. 4, zavedenie časového obdobia ubytovacích služieb
sprísnenie podmienok a ich preukazovania pre uplatnenie oslobodenia od dane pri intrakomunitárnom dodaní tovaru do EÚ podľa § 43
nepodanie súhrnného výkazu, alebo jeho nesprávne podanie bude mať za následok neuznanie oslobodenia od dane podľa § 43
zavedenie oslobodenia od dane v colnom sklade, v osobitnom sklade a daňovom sklade – § 48c, § 48ca, § 48d, § 48e
zavádza sa povinnosť opravy odpočítanej dane aj zo služieb, ktoré viedli k trvalému zvýšeniu hodnoty investičného majetku – § 53a
nové pravidlá opravy základu dane a výšky dane pri službách cestovného ruchu podľa § 65
ostatné drobné zmeny v zákone o DPH

References: § 17
 § 17
 § 17
 § 17
 § 17
 § 20
 § 20
 § 17
 § 17
 § 17
 § 21
 § 30
 § 30
 § 34
 § 43
 § 47
 § 13
 § 50
 § 9
 § 9
 § 11
 § 6
 § 35
 § 4
 § 8
 § 11
 § 13
 § 38
 § 43
 § 43
 § 48
 § 48
 § 48
 § 48
 § 53
 § 65